open-index/open-wikipedia-markdown huggingface dataset:
பாலிவுட் திரைப்படங்களின் பட்டியல், 2013

2013 ஆம் ஆண்டில் வெளிவந்த பாலிவுட் திரைப்படங்கள் தேதிப்படி வரிசையில் இங்கு பட்டியலிடப்படுகின்றன.

## அதிக வருவாய் ஈட்டிய படங்கள்
:*பின்புல நிறம்* &nbsp;&nbsp;&nbsp;&nbsp;&nbsp; * குறிக்கப்பட்டவை தற்போது திரையரங்குகளில் ஓடிக் கொண்டிருப்பதைக் குறிக்கிறது.*

## தேதி குறித்த திரைப்படங்கள்

### சனவரி - மார்ச்சு

### April – June

### July – September

### October – December

## மேற்கோள்கள்

பகுப்பு:2013 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
விதைப் பகிர்வகம்

**விதைப் பகிர்வகம்** எனப்படுவது விதைகளைப் பகிரும் அல்லது அளிக்கும் ஒரு நிறுவனம் ஆகும்.  இது விதை வங்கிகளில் இருந்து மாறுபட்ட முறையில் விதைகளைப் பாதுகாக்கின்றன.  அதாவது விதைகளைப் பகிர்வதன் மூலம் அவை பயிரிடப்பட்டு, இனவிருத்தி பெற்று, மேலும் பகிர்வையும் அவற்றின் பாதுகாப்பையும் ஊக்கிவிக்கும்.  விதை வங்கிகள் பெரும்பாலும் தன்னார் அல்லது இலாப நோக்கமற்ற நிறுவனங்களாக இயங்குகின்றன.

## மேற்கோள்கள்

பகுப்பு:பகிர்வகங்கள்
பகுப்பு:வித்து
ரொறன்ரோ பகிர்வகங்கள்

நூலகம் போன்று பல்வேறு வகையான பொருட்களை அல்லது சேவைகளை பகிரும் அல்லது அளிக்கும் நிறுவனம் பகிர்வகம் எனப்படுகிறது.  இப் பக்கத்தில் ரொறன்ரோ நகரில் இருக்கும் பகிர்வகங்கள் பட்டிலிடப்படுகின்றன.  பகிர்வகங்கள் அரச சேவையாக, இலாப நோக்கமற்ற நிறுவனமாக, வணிகமாக அமையலாம்.

## நூலகம்
* ரொறன்ரோப் பொது நூலகம் - http://www.torontopubliclibrary.ca/ (அரச சேவை)
:* டொராண்டோ குறிப்புதவி நூலகம் (அரச சேவை)

## இடம்
* குடிமை நடுவங்கள் (அரச சேவை)

## [[கருவிப் பகிர்வகம்]]
* ரொறன்ரோ கருவிப் பகிர்வகம் (இலாப நோக்கமற்ற நிறுவனம்)

## [[விதைப் பகிர்வகம்]]
* கனடிய விதைப் பகிர்வகம் (இலாப நோக்கமற்ற நிறுவனம்)

## [[மிதிவண்டி பகிர்வுத் திட்டம்]]
* பிக்சி - மிதிவண்டி பகிர்வுத் திட்டம்  (அரச சேவை/வணிகம்)

## உணவுப் பகிர்வு
* உணவுப் பகிர்வு (இலாப நோக்கமற்ற நிறுவனம்)

## வீட்டுத் தோட்டம்
* ரொறன்ரோவில் வீட்டுத் தோட்ட இடப் பகிர்வு  (இலாப நோக்கமற்றது)

## தானுந்து
* சிப்கார் (வணிகம்)
* ஆட்டோ செயர் (வணிகம்)

பகுப்பு:பகிர்வகங்கள்
பகுப்பு:தொராண்டோ
தண்டியலங்கார உரை

**தண்டியலங்கார உரை** 16 ஆம் நூற்றாண்டில் தோன்றியது. தண்டியலங்காரம் என்னும் நூல் 12 ஆம் நூற்றாண்டில் தோன்றியது. தொல்காப்பியம் உவம இயலில் சொல்லப்பட்ட செய்திகளோடு வடமொழியில் உள்ள அலங்காரச் செய்திகள் இணைக்கப்பட்டு இந்த நூல் உருவாக்கப்பட்டது. இந்த நூலாசிரியர் அணிகளை விளக்கும் நூற்பாக்களை இயற்றி அவற்றை விளக்கும் எடுத்துக்காட்டுப் பாடல்களையும் அவரே பாடித் தண்டியலங்காரம் என்னும் அணிநூலை உருவாக்கியுள்ளார்.

தண்டியலங்கார உரையைப் ‘பழைய உரை’ எனக் குறிப்பிடுகின்றனர். சில பிரதிகளில் சுப்பிரமணிய தேசிகர் உரை என்னும் குறிப்பும் காணப்படுகிறது.

உரையின் பாங்கு
*இந்த உரை சுருக்கமாகவும், சில இடங்களில் குறிப்புரையாகவும் உள்ளது. அணிகளுக்கு இடையே உள்ள வேற்றுமையை விளக்குகிறது.   
*”என உரைப்பாரும் உளர்” என இந்த உரை சில இடங்களில் குறிப்பிடுவதால் இந்த உரைக்கு முன்னரும் உரைகள் இருந்தன எனத் தெரிகிறது. 
*நாடக சாதி 10 வகை என்கிறது.
*’முத்தரையர் நூல்’  என்று ஒரு நூலை இந்த உரை குறிப்பிடுகிறது
*சமஸ்கிருதம் புத்தேளிர் மொழி எனவும், பிராகிருதம் இயல்புமொழி எனவும் இந்த உரை குறிப்பிடுகிறது.
*மா, பலா, பால் மூன்றும் வெவ்வேறு சுவை எனினும் சுவை இனிப்பு. எழுத்துச்செறிவு, சொற்செறிவு, பொருட்செறிவு என்பன வெவ்வேறு ஆயினும் ஒருமித்து வரும் செறிவுகளே. 
## கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
பகுப்பு:தமிழ் உரை நூல்கள்
இணை உழைப்பு

**இணை உழைப்பு** (ஆங்கிலம்: coworking) ஒரு பகிரப்பட்ட சூழலில் அலுவலகத்தில் இருந்து பணியாற்றுதலாகும். பெரும்பாலும் இது ஒரு பகிரப்பட்ட அலுவலகமாக, கூட்ட இடம், இணையத் தொடர்பு போன்ற வளங்களுடன் இருக்கும். வழமையான அலுவலகம் போல் அல்லாமல் இவ்விடங்களில் வேலை செய்பவர்கள் ஒரு நிறுவனத்துக்கு வேலை செய்பவர்களாக இருக்க மட்டார்கள். இந்த ஏற்பாடு வீட்டிலிருந்து வேலை செய்பவர்கள், அதிகம் பயணம் செய்பவர்கள், சுதந்திரமான ஒப்பந்தத் தொழிலாளர்கள் போன்றவர்களுக்கு கூடிய பொருத்தமாக அமைகிறது.

## மேற்கோள்கள்

பகுப்பு:உழைப்பு
பகுப்பு:பகிர்வு
தியாகராச லீலை

தியாகராச லீலை என்னும் வடமொழி நூலை 16 ஆம் நூற்றாண்டில் வாழ்ந்த கமலை ஞானப்பிரகாசர் இயற்றினார் என முத்துத் தாண்டவராய பிள்ளை குறிப்பிடுகிறார். இந்தக் குறிப்பைத் தவிர இந்த நூலைப் பற்றி வேறு சான்று எதுவும் கிடைக்கவில்லை.
## கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, இரண்டாம் பாகம், பதிப்பு 2005

பகுப்பு:தமிழரின் வடமொழி நூல்கள்
மிதிவண்டி பகிர்வுத் திட்டம்

**மிதிவண்டி பகிர்வுத் திட்டம்** (*bicycle-sharing system*) என்பது பல பெரும் நகரங்களில் மிதிவண்டிகளை ஒரு குறுகிய காலத்துக்குப் பயன்படுத்தக் கூடியதற்கான ஒர் ஏற்பாடு ஆகும்.  மிதி வண்டிகள் பயனர்கள் பெரிதும் கூடும் இடங்களில் வைக்கப்பட்டு இருக்கும்.  ஒருவர் ஒரு தரிப்பிடத்தில் இருந்து எடுத்துச் சென்று பிறதொரு இடத்தில் தரிப்பிட வேண்டும்.  பெரும்பாலும் உறுப்பினர் கட்டணம் செலுத்தி அல்லது ஒரு சிறு கட்டணத்துக்கு இவ்வாறு மிதிவண்டிகளைப் பயன்படுத்த முடியும்.  பல நகரங்களில் இலாபகரமாக இத் திட்டங்கள் முன்னெடுக்கப்பட்டுள்ளன.

## மேற்கோள்கள்

பகுப்பு:பகிர்வகங்கள்
பகுப்பு:மிதிவண்டி
இடையர்

**இடையர்** () என்பவர் ஆடு, பசு, எருமை போன்ற விலங்குகளை பராமரிப்பவர்களைக் குறிக்கும்.

## பெயர்க்காரணம்
நிலத்தினை ஐந்து வகைகளாக பண்டைய தமிழ் சமூகம் பகுத்துள்ளது. இவற்றில் குறிஞ்சி என்பது மலையும் மலை சார்ந்த இடம் எனவும்; மருதம் என்பது வயலும் வயல்கள் சார்ந்த இடத்தினையும்; முல்லை என்பது காடும், காடு சார்ந்த இடங்களும் குறிக்கும். முல்லை என்பது பொதுவாக குறிஞ்சிக்கும் மருதத்திற்கும் **இடையில்** இருப்பதால் இங்கு வாழ்பவர்களை **இடையர்** என்று அழைக்கும் பழக்கம் உருவானது.

## பணிகள்
# கால்நடைகளை பராமரித்தல்
# கால்நடைகளுக்கு உணவளித்தல்
# கால்நடைகளை மேய்த்தல்
# கால்நடைகளின் நோய்களை களைதல்
# பழங்காலத்தில் ஆநிரைகளை கவராது பாதுகாத்தல் (புறப்பொருள் - கரந்தைத்திணை)
# பழங்காலத்தில் ஆநிரைகளை கவர்ந்து சென்றால் அவற்றினை தொடர்ந்து சென்று மீட்டல் (புறப்பொருள் - கரந்தைத்திணை)

## வெளி இணைப்புகள்

* A Beginner's Guide to Raising Sheep
* A Shepherds Songbook
* American Karakul Sheep Registry
* American Livestock Breeds Conservancy
* Rare Breeds Conservation Society of New Zealand
* Scottish Blackface Sheep Breeders Association

பகுப்பு:தொழிலாளர்
பதினோராம் நாள் போர் (குருச்சேத்திரப் போர்)

வீடுமர் போரிட இயலாத சூழலில் பல மாற்றங்கள் கவுரவ படையில் ஏற்பட்டன.

## கர்ணனின் வருகை
குருச்சேத்திரப் போரின் பதினோராம் நாளன்று வீடுமர் தொடர முடியாத நிலையில் கர்ணன் போர்க்களத்தில் குதித்தான். இது துரியோதனனுக்கு பெரிதும் மகிழ்ச்சி அளித்தது. 

## துரோணர் தலைவராகுதல்
துரியோதனன் தன் குருவான துரோணரை படைகளின் தலைமை ஏற்கச் செய்தான்.

## யுதிட்டிரனை கைப்பற்ற திட்டம்
தருமனை உயிரோடு பிடிக்க கர்ணனும் துரோணரும் விரும்பினர். தருமனின் இறப்பு பாண்டவர்களை பெருங்கோபம் கொள்ள வைக்கும். ஆனால் அவரை பிடிப்பின் பணயக்கைதியாக உபயோகிக்கலாம் என்றெண்ணி திட்டம் தீட்டினர். துரோணர் தருமனை போர்புரிய அழைத்து போரிட்டு அவனின் வில்லை முறிக்க, பாண்டவ சேனைகள் பயம்கொள்ளலாயினர். 

## அர்ச்சுனனின் திறன்
இதைக் கண்ட அருச்சுனன் அவரிடம் சென்று பல அம்புகளை எய்தி துரோணரை பின்வாங்க செய்து தன் அண்ணனைக் காப்பாற்றினான்.

*
பன்னிரண்டாம் நாள் போர் (குருச்சேத்திரப் போர்)

பன்னிரண்டாம் நாளன்று அருச்சுனனை வீழ்த்த செய்த கௌரவர் படைகளின் செயல்களைக் காணலாம். 

## அருச்சுனனின் மீது கோபம்
தருமரை பிடிக்க தாம் போடும் திட்டங்கள் யாவும் அருச்சுனன் இருப்பின் கைகூடாது என கௌரவர் படைகள் அறிந்தன. எனவே அருச்சுனனை எப்படியாவது தன் வழியிலிருந்து நீக்க வேண்டும் என விரும்பினர்.

## சுசர்மனின் சபதம்
இந்நிலையில் திகர்த்த தேசத்தை சார்ந்த சுசர்மன் என்பவனும், அவனது 3 சகோதரர்களும், 35 மகன்களும் அருச்சுனனை அழிப்போம், அல்லது போரிட்டு அழிவோம் என்று சூளுரைத்து அருச்சுனனை தாக்கினர்.

## சகோதரர்களின் இறப்பு
வீரத்துடன் போரிட்ட அருச்சுனின் தாக்குதலை தாங்க இயலாமல் சகோதரர்கள் இறந்தனர். 

## துரோணரின் திட்டம்
துரோணர் தொடர்ந்து தருமனை சிறை பிடிக்க முயன்றும் இயலாமல் போனதோடு மட்டுமின்றி, பாண்டவர் படைகள் மிகத் தீவிரமாக போரிட்டு கௌரவர் படைகளில் பலத்த சேதத்தினை செய்தனர்.

*
குதிரையாறு

**குதிரையாறு** (Kuthiraiyar) திண்டுக்கல் மாவட்டம், கொடைக்கானல் மலைப்பகுதியில் கூக்கால் பகுதியில் உருவாகும் சிற்றாறு ஆகும். ஆண்டிப்பட்டி கிராமத்தில் சிற்றருவியாக விழுந்து குதிரையாறு அணையில் தேங்கி அங்கிருந்து வடக்கு நோக்கி பாப்பம்பட்டி, ரெட்டையம்பாடி கிராமங்களின் வழியாக, சுமார் 10 கி.மீ.ஓடி, திருப்பூர் மாவட்டம், மடத்துக்குளம் வட்டம், கொழுமம் கிராமம் அருகில் அமராவதி ஆற்றோடு கலக்கிறது.

## பழங்காலப் பெயர்

சங்ககாலத்திற்குப் பின் இந்த ஆற்றுக்கு **அசுவநதி** என பெயர் வழங்கி வந்துள்ளது. (அசுவம்( வடமொழி) = குதிரை) இந்த அசுவநதி கொழுமம், அருகில்  அமராவதி ஆற்றுடன் இணைந்து வடக்காக சென்று காவிரி ஆற்றுடன் இணைகிறது.

## மேற்கோள்கள்

பகுப்பு:திண்டுக்கல் மாவட்ட ஆறுகள்
சத்திரபதி சிவாஜி பன்னாட்டு வானூர்தி நிலையம்

**சத்திரபதி சிவாஜி பன்னாட்டு வானூர்தி நிலையம்** (*Chhatrapati Shivaji International Airport*, **CSIA**, ) முன்பாக **சாகர் பன்னாட்டு வானூர்தி நிலையம்** (*Sahar International Airport*) மும்பையில் உள்ள முதன்மை பன்னாட்டு வானூர்தி நிலையம் ஆகும். இது 17வது நூற்றாண்டின் மராத்தா பேரரசர், சத்திரபதி சிவாஜி போசுலேயின் நினைவாகப் பெயரிடப்பட்டுள்ளது. இதன் ஐஏடிஏ குறியீடான – "BOM", என்பது மும்பையின் முந்தையப் பெயரான  பம்பாய் என்பதிலிருந்து பெறப்பட்டுள்ளது.

இந்தியாவில் உள்ள வானூர்தி நிலையங்களில் மொத்தப் பயணிகள் போக்குவரத்தில்  இரண்டாவது போக்குவரத்து மிக்க வானூர்தி நிலையமாக விளங்குகிறது. இந்த வானூர்தி நிலையத்தில் ஐந்து முனையங்கள் செயற்பாட்டில் உள்ளன.  பரப்பளவில் கட்டமைக்கப்பட்டுள்ள சத்திரபதி சிவாஜி நிலையம்  2011-12 நிதியாண்டில்  30.74 மில்லியன் பயணிகளையும்  656,369 டன்கள் சரக்குகளையும் கையாண்டுள்ளது. இதுவும் தில்லியின் இந்திரா காந்தி பன்னாட்டு வானூர்தி நிலையமும் தெற்கு ஆசியாவின் 50%க்கும் கூடுதலான  வான் போக்குவரத்தை  கையாள்கின்றன. 2010இல் இந்த வானூர்தி நிலையம் 671,238 டன்களை கையாண்டு சரக்கு போக்குவரத்தில் உலகின் 30வது போக்குவரத்து மிக்க வானூர்தி நிலையமாக விளங்குகிறது.  2011ஆம் ஆண்டு வானூர்தி நிலையங்களின் பன்னாட்டுக் குழு வெளியிட்ட 25–40 மில்லியன் பயணிகள் புழங்கும் வானூர்தி நிலையங்களின் தரவரிசையில் மூன்றாவது சிறந்த வானூர்தி நிலையமாக இருந்தது. மேலும் 2011இல் 30,439,122 பயணிகள் பயன்படுத்திய இந்த நிலையம்  உலகளவில் 44வது போக்குவரத்து மிகுந்த நிலையமாக இருந்தது.

நகரத்தின் மாநகராட்சிப் பகுதிக்குள் இருக்கும் உலகின் சில வானூர்தி நிலையங்களில் ஒன்றான சத்திரபதி சிவாஜி பன்னாட்டு வானூர்தி நிலையம் அந்தேரியின் சிறுநகரப்பகுதிகளான சான்டா குரூஸ் மற்றும் சாகர் பகுதிகளில் அமைந்துள்ளது. தனியார் நிறுவனமான ஜிவிகே இன்டஸ்ட்ரீசு, இந்திய வானூர்தி நிலைய ஆணையம் மற்றும் பிட்வெஸ்ட் இவற்றின் கூட்டுத் தாபனமான *மும்பை பன்னாட்டு வானூர்தி நிலையம் லிமிடெட்*, 2006இல் இந்த வானூர்தி நிலையத்தை நவீனப்படுத்த  நியமிக்கப்பட்டது. இந்தத் திட்டப்பணி 2013ஆம் ஆண்டின் இறுதியில் நிறைவேற்றப்பட இருப்பினும் ஒரு ஆண்டு தாமதமாக 2014இல் முடிவுறும் என எதிர்பார்க்கப்படுகிறது. இத்திட்டம் முடிவடைந்த பிறகு சத்திரபதி சிவாஜி வானூர்தி நிலையம் ஆண்டுக்கு 40 மில்லியன் பயணிகளையும்  1 மில்லயன் மெட்ரிக் டன் சரக்குகளையும் கையாளக்கூடியத் திறன் உடையதாக இருக்கும். இந்த வானூர்தி நிலையத்தை *மேற்கத்திய விரைவு நெடுஞ்சாலை*யுடன்  இணைக்க ஆறு தடம் கொண்ட சாலை ஒன்று  கட்டமைக்கப்பட்டு வருகிறது.

## மேற்சான்றுகள்

## வெளி இணைப்புகள்

* மும்பை பன்னாட்டு வானூர்தி நிலையம் லிமிடெட்  (அலுவல்முறை வலைத்தளம்)
* சத்திரபதி சிவாஜி பன்னாட்டு வானூர்தி நிலையம்   இந்திய வானூர்தி நிலைய ஆணையம் வலைத்தளத்தில்

பகுப்பு:மும்பையின் சுற்றுப் பகுதிகள்
பகுப்பு:இந்திய வானூர்தி நிலையங்கள்
பகுப்பு:இந்திய பன்னாட்டு வானூர்தி நிலையங்கள்
பகுப்பு:மும்பை
பகுப்பு:மகாராட்டிரத்தில் வானூர்தி நிலையங்கள்
சுவாமி குருபரானந்தர்

**சுவாமி குருபரானந்தர்** (*Swami Guruparananda*), வேதாந்த மரபு நெறிப்படி அத்வைத வேதாந்த சாத்திரங்களை கற்பிக்கும் ஆசிரியர். இவர் சுவாமி பரமார்த்தனந்த சரசுவதியின் சீடர். தம் குருநாதரிடம் முறைப்படி வேதாந்த சாத்திரங்களைப் பயின்றவர். சுவாமி தயானந்த சரசுவதி அவர்களிடம் துறவற தீட்சை பெற்றவர்.

## ஆன்மிகப் பணிகள்
சுவாமி குருபரானந்தர் உபநிடதங்கள் மற்றும் வேதாந்த சாத்திரங்களைத்  தமிழில்  எடுத்துரைக்கிறார். 1992ஆம் ஆண்டு முதல் சுவாமி குருபரானந்தர் சென்னையில் வேதாந்த வகுப்புகள் நடத்தி வருகிறார். சமூகத்தின் அனைத்துப் பிரிவினரும் இவருடைய வேதாந்த வகுப்புக்களை கேட்கின்றனர்.

வேதாந்த நூல்கள் எடுத்துரைக்கும்  மனிதன், உலகம், கடவுள் பற்றிய விளக்கங்களை சுவாமி குருபரானந்தர் விளக்குகிறார். சுவாமி குருபரானந்தர், உத்திரமேரூர் அருகில் உள்ள கட்டியாம்பந்தல் என்ற கிராமத்தில் *பூர்ணாலயம்* என்ற பெயரில் அமைந்துள்ள ஆசிரமத்தில், குருகுல முறையில் மாணவர்களுக்கு வேதாந்தக் கல்வியை புகட்டி வருகிறார்.

## வேதாந்த சொற்பொழிவுகள்
* பகவத் கீதை
* உபநிடதங்கள்
* பிரம்ம சூத்திரம்
* விவேகசூடாமணி
* உத்தவ கீதை
* பகவத் கீதையின் சாரம்
* பஞ்சதசி 
* வேதாந்த சாரம்
* தியானம் 
## எழுதிய நூல்களில் சில
* *ஆன்மீகப் பாதையில்*
* *நற்பண்புகள்*
* உபநிடதங்களின் விளக்க உரை
* *சாந்தி பாடங்கள்* 
* *Human Values* (ஆ)

## மேற்கோள்கள்

## வெளி இணைப்புகள்
* பூர்ணாலயம் இணையதளம்
*Swami Guruparananda`s Discourses

பகுப்பு:நபர்கள் பற்றிய குறுங்கட்டுரைகள்
பகுப்பு:அத்வைத வேதாந்த ஆசிரியர்கள்
பகுப்பு:வாழும் மக்கள்
தமிழ்நெறி விளக்க உரை

தமிழ்நெறி விளக்க உரை என்னும் நூலும் நூலாசிரியராலேயே செய்யப்பட்டது. இப்படி நூலும் உரையும் சேர்த்தே எழுதிய ஆசிரியர்களில் இந்த உரைநூலே காலத்தால் முந்தியதாகக் காணப்படுகிறது. இதன் காலம் 9 ஆம் நூற்றாண்டு. 

இந்த உரைநூலின் பாங்கு
*இந்த நூலில் எட்டுவகை மணங்களை விளக்கும் இலக்கணப் பாடல் உள்ளது. இதற்கு உரை எழுதுகையில் சிற்றட்டகம் என்னும் நூலிலிருந்து மேற்கோள் பாடல்களைத் தந்து இந்த உரை விரிகிறது.
*இவ்வுரை தரும் விளக்கங்களில் சில
**அகச் செயலால் இருதலையும் தீரா அன்பினதாகிய காமம் அகப்பொருள்.
**புறச் செயலால் நிகழும் மறம் புறப்பொருள்
**அகம் புறம் ஆகிய இரண்டும் அறம் பற்றி நிகழும்.
**அறத்தால் வீடுபேறு கிட்டும்.
*”இதற்கு மேல் கருதத் தக்க பகுதி இல்லை.” என்று இந்த உரை எழுதுவது இந்த உரைநூலின் நடைப்பாங்குகளில் ஒன்று.
*உரைப்பகுதி ‘என்பது’ என்னும் சொல்லைக்கொண்டு முடிவுறுகிறது. 

## கருவிநூல்
மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005

## அடிக்குறிப்பு

பகுப்பு:9 ஆம் நூற்றாண்டுத் தமிழ் நூல்கள்
மறிமான்

**மறிமான்** (*Antelope*) என்பது ஆப்பிரிக்கா மற்றும் ஐரோவாசியா பிராந்தியங்களில் காணப்படும் இரட்டைப்படைக் குளம்பி ஆகும். இது மாட்டுக் குடும்பத்தைச் சேர்ந்தது. மறிமான்கள் கூட்டம் *மந்தைக் கூட்டம்* என அழைக்கப்படுகின்றது. ஆண்டு தோறும் விழுந்து முளைக்கும் மானின் கொம்புகளைப் போலன்றி மறிமானின் கொம்புகள் தொடர்ந்து வளர்கின்றன.
thumb|மறிமான் கொம்பு வகைகள்
## வாழிடமும் பரவலும்
அதிகப்படியான  மறிமான் இனங்கள் ஆப்பிரிக்காவினைத் தாயகமாகக் கொண்டுள்ளன. அதிலும் குறிப்பாக சவான்னாப் பகுதியில் காணப்படுகின்றன. மற்ற இனங்கள் ஆசியக் கண்டத்தில் காணப்படுகின்றன. இந்தியாவில் நீல்காய், சிங்காரா, இரலை, நாற்கொம்பு மறிமான் ஆகியன காணப்படுகின்றன.

மறிமான்கள் பல்வேறு சூழல்களில் வாழ்கின்றன. எண்ணிக்கை அளவில் சவான்னாவில் மிகுதியாக இம்மானினம் இருப்பினும் அரேபியப் பாலைவனம் முதல் பனி மிகுந்த சைகா காடுகள் வரை இவை பரவியுள்ளன.

காடுகளில் வாழும் மறிமான்கள் அதிகம் இடம் பெயர்வதில்லை. ஆனால் சமவெளிகளில் வாழும் நூ (*gnu*/*Wildebeest*), சிறுமான் ஆகிய மிகுந்த தொலைவுக்கு வலசை போகின்றன.

## உசாத்துணை

## வெளி இணைப்புகள்

* Microsoft Encarta Online Encyclopedia 2008 "Antelope"(  2009-10-31)
* AZA Antelope Taxon Advisory Group.
* Ultimate Ungulate.
* San Diego Zoo Antelope.


பகுப்பு:மாட்டுக் குடும்பம்
தர்க்க பரிபாடை

**தர்க்க பரிபாடை**  என்னும் பெயரில் தமிழில் ஒரு நூல் இருந்தது. இது ஒரு அளவை நூல். வினாவிடைப் பாங்கில் இந்த நூல் இருந்தது என்பதை நூலின் பெயரால் உணரமுடிகிறது. நூலின் காலம் 16 ஆம் நூற்றாண்டு. 

:... மேற்கோள் ஏது உபநயம்
:திகமனம் எனமுறை நிகழப் பெறுமே
என்றிருந்த இந்த நூலின் பகுதியைச் சிவஞான சித்தியார் உரையில் மறைஞான சம்பந்தர் எடுத்துக்காட்டுகிறார். மேலும் இந்த நூலின் ஆசிரியர் காலிங்கராயர் எனவும் அந்த உரை குறிப்பிடுகிறது.  

## கருவிநூல்
மு. அருணாசலம், தமிழ் இலக்கிய வரலாறு, பதினாறாம் நூற்றாண்டு, மூன்றாம் பாகம், பதிப்பு 2005
## அடிக்குறிப்பு

பகுப்பு:16 ஆம் நூற்றாண்டுத் தமிழ் நூல்கள்
7வது ஆண்டு விஜய் விருதுகள்

**7வது ஆண்டு விஜய் விருதுகள்** விழா, சென்னையில் உள்ள ஜவஹர்லால் நேரு விளையாட்டரங்கத்தில் மே 11, 2013 அன்று நடைபெற்றது. இந்த விருதுக்குப் பரிந்துரைக்கப்பட்டவர்களுக்கு விஜய் தொலைக்காட்சி சார்பாக ஓவியத்துடன் அழைப்பிதழ் கொடுக்கப்பட்டது. இவ்விழாவை கோபிநாத்தும் மாதவனும் தொகுத்து வழங்கினர்.

## மேற்கோள்கள்

பகுப்பு:இந்திய விருதுகள்
பகுப்பு:விஜய் விருதுகள்
நேதாஜி சுபாசு சந்திரபோசு பன்னாட்டு வானூர்தி நிலையம்

**நேதாஜி சுபாசு சந்திர போசு பன்னாட்டு வானூர்தி நிலையம்** (வங்காள மொழி: নেতাজি সুভাষচন্দ্র বসু আন্তর্জাতিক বিমানবন্দর; *Netaji Subhas Chandra Bose International Airport*, ) இந்தியாவின் மேற்கு வங்காளத்தில்  கொல்கத்தா பெருநகரப் பகுதியில் அமைந்துள்ள ஓர் பன்னாட்டு வானூர்தி நிலையம் ஆகும். இது கொல்கத்தாவின் மையப்பகுதியிலிருந்து ஏறத்தாழ  தொலைவில் அமைந்துள்ளது. புகழ்பெற்ற இந்திய விடுதலை வீரர் நேதாஜி சுபாசு சந்திர போசின் நினைவாகப் பெயர் மாற்றம் பெறுமுன்னர் இது **டம் டம் வானூர்தி நிலையம்** என அறியப்படலாயிற்று. 1670 ஏக்கர் பரப்பளவில் கட்டப்பட்டுள்ள இந்த நிலையம் கிழக்கு இந்தியாவில் மிகப் பெரியதாகும்.  மேற்கு வங்காளத்தில் செயற்பாட்டில் உள்ள இரு பன்னாட்டு வானூர்தி நிலையங்களில் இது ஒன்றாக உள்ளது; மற்றது பாக்டோக்ரா ஆகும். இந்திய வானூர்தி நிலையங்களில் பயணிகள் போக்குவரத்து மிகுந்தவற்றில் ஐந்தாவதாக உள்ளது.  வடகிழக்கு இந்திய மாநிலங்களுக்குச் செல்வதற்கு இதுவே நுழைவாயிலாக உள்ளது.     வங்காளதேசம், தென்கிழக்காசியாவில் உள்ள வானூர்தி நிலையங்களுக்குச் செல்லவும் மையமாக உள்ளது. புதுப்பிக்கப்பட்ட கொல்கத்தா வானூர்தி நிலையம் மார்ச்சு 2013இல் 233,000 சமீ (2,510,000 ச அடி) வணிக கட்டமைப்புக் கொண்ட புதிய முனையத்தை  திறந்துள்ளது.  

## மேற்கோள்கள்

## வெளி இணைப்புகள்
* நேதாஜி சுபாசு போசு பன்னாட்டு வானூர்தி நிலையம்   இந்திய வானூர்தி நிலைய ஆணையம் வலைத்தளத்தில

பகுப்பு:மேற்கு வங்காள வானூர்தி நிலையங்கள்
பகுப்பு:கொல்கத்தா
பகுப்பு:இந்திய பன்னாட்டு வானூர்தி நிலையங்கள்
பகுப்பு:இந்திய வான்படைத் தளங்கள்
பகுப்பு:இந்திய வானூர்தி நிலையங்கள்
இலங்கைப் புள்ளிமான்

**இலங்கை புள்ளிமான்** (*Sri Lankan axis deer*, *Axis axis ceylonensis*) என்பது இலங்கையில் வாழும் புள்ளிமானின் ஓர் இனமாகும். இவ்வினம் துணையினமற்ற ஓர் இனமாகும்.

## உசாத்துணை

பகுப்பு:இலங்கை முலையூட்டிகள்
பகுப்பு:மான்கள்
காட்டுமான்

**காட்டுமான்**  (*elk*, *wapiti*, (*Cervus canadensis*)) என்பது உலகிலுள்ள மான் இனங்களில் பெரியவற்றில் ஒன்றும், தென் அமெரிக்கா மற்றும் கிழக்கு ஆசியாவில் தரையிலுள்ள பெரிய பாலூட்டியும் ஆகும். ஐரோப்பிய சிவப்பு மானின் துணையினமென நம்பப்பட்டது. ஆனால் 2004 இல் மேற்கொள்ளப்பட்ட ஆய்வு இரண்டும் வெவ்வேறானவை என சுட்டிக்காட்டியது.

## குறிப்புகள் மற்றும் உசாத்துணை

## வெளி இணைப்புகள்

* Arizona Elk  Arizona Game and Fish Department
* Rocky Mountain Elk Foundation
* Yellowstone Elk – Greater Yellowstone Resource Guide
* Smithsonian Institution - North American Mammals: Cervus (elaphus) canadensis 

பகுப்பு:மான்கள்
பகுப்பு:அமெரிக்காவின் பாலூட்டிகள்
பகுப்பு:கனடாவின் பாலூட்டிகள்
நேரம் (திரைப்படம்)

**நேரம்**, நகைச்சுவை மற்றும் பரபரப்பு பாணியில் அல்போன்சு புதரன் இயக்கி, 2013 இல் வெளிவந்த தென்னிந்தியத் திரைப்படம் ஆகும். இது ஒரே நேரத்தில் தமிழிலும், மலையாளத்திலும் படமாக்கப்பட்டது. இதில் நிவின் பவுலி, நஸ்ரியா நசீம், சிம்கா, நாசர், தம்பி ராமையா ஆகியோர் நடித்துள்ளனர்.

இந்தப் படமே நிவின் பாலிக்கு முதல் தமிழ்த் திரைப்படம் ஆகும்.

## கதைச் சுருக்கம்
வேலையில்லாத மென்பொருளாளர் தங்கையின் திருமணத்திற்காக வட்டி ராஜாவிடம் வாங்கிய கடன் தவணைக்கு கடைசி நாள், அந்நேரம் பார்த்து காதலி வீட்டில் பிரச்சனை, அவள் தனது வீட்டை விட்டு ஓடி வந்துவிடுகிறாள். சரி பிரச்சனையை பார்ப்போம் என்றால், காதலியின் கழுத்து செயின் திருடு போய்விடுகிறது. இப்படி கவனக்குறைவாக இருப்பியா? என்று கேட்டுக் கொண்டிருக்கும் போதே நண்பனிடமிருந்து வட்டி ராஜாவுக்கு கொடுக்கப் போன பணம் திருடு போக, பெண்ணின் அப்பா காவல்துறையில் புகார் செய்திருக்க, முடிவாக என்ன ஆனது என்பதை இயக்குநர் திருப்பங்களுடன் சொல்லியிருக்கிறார்.

## நடிப்பு
* மாத்திவ் மற்றும் வெற்றியாக நிவின் பாலி
* ஜீனா மற்றும் வேணியாக நஸ்ரியா நசீம் 
* வட்டி ராஜாவாக பாபி சிம்ஹா

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:2013 மலையாளத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:இந்திய மலையாளத் திரைப்படங்கள்
இராசிவ் காந்தி பன்னாட்டு வானூர்தி நிலையம்

**இராசிவ் காந்தி பன்னாட்டு வானூர்தி நிலையம்** (*Rajiv Gandhi International Airport*,) அல்லது  **ஐதராபாத்து பன்னாட்டு வானூர்தி நிலையம்**, இந்தியாவின்  ஐதராபாத்தின் நகர்மையத்திலிருந்து தெற்கே   தொலைவில் சம்சாபாத்தில் அமைந்துள்ள பன்னாட்டு வானூர்தி நிலையம் ஆகும். இது முன்னாள் பிரதமர் ராஜீவ் காந்தி நினைவாகப் பெயரிடப்பட்டுள்ளது.

இதற்கு முன்னதாக ஐதராபாத்தின் பன்னாட்டு வானூர்தி நிலையமாக இருந்த பேகம்பேட் வானூர்தி நிலையத்திற்கு மாற்றாக இது திட்டமிடப்பட்டு கட்டமைக்கப்பட்டது. தனியார் துறையும் அரசுத்துறையும் கூட்டாக கட்டமைக்கத் தொடங்கிய இந்திய வானூர்தி நிலையங்களில் இது இரண்டாவது முயற்சியாகும். முன்னதாக கொச்சி பன்னாட்டு வானூர்தி நிலையம் இவ்வாறான கூட்டு முயற்சியில் உருவானது. மார்ச்சு 23, 2008இல் இது வணிக செயலாக்கத்திற்கு திறந்து விடப்பட்டது. ஐதராபாத் நகரத்தை இந்தப் பன்னாட்டு விமானநிலையத்துடன் இணைக்க 11.6கி.மீ. நீளமுள்ள உயர்ந்த நிலையில் உள்ள பி.வி. நரசிம்மராவ் உயர் விரைவுப்பாதை அக்டோபர் 19,2009 அன்று  திறக்கப்பட்டது. இதன்பின்னர் 30 கி.மீ. தொலைவில் சம்சதாபாத்தில் உள்ள பன்னாட்டு விமானநிலையத்தை அடைய 45 நிமிடங்களே எடுக்கின்றது.

2010–11 நிதியாண்டில் இது இந்தியாவின் ஆறாவது பயணிகள் போக்குவரத்து மிக்க வானூர்தி நிலையமாக விளங்கியது.

உலகின் சிறந்த வானூர்தி நிலையங்களை மதிப்பிடும் ஐக்கிய இராச்சியத்தின் இசுக்கைட்டிராக்சு நிறுவனம் இந்திய வானூர்தி நிலையங்களில் முன்னணி நிலையங்களில் ஒன்றாக இதனை மதிப்பிட்டுள்ளது. இந்த நிலையத்தை தங்கள் போக்குவரத்து மையமாக ஸ்பைஸ் ஜெட், லுஃப்தான்சா கார்கோ மற்றும் புளூடார்ட் ஏவியேசன் நிறுவனங்கள் பயன்படுத்துகின்றன. மேலும் ஏர் இந்தியா, ஜெட் ஏர்வேஸ், ஜெட்லைட் நிறுவனங்கள் இங்கிருந்து பல பறப்புகளை மேற்கொள்கின்றன. மேலும் குவைத் , கத்தார் , துபாய் , அபுதாபி , ஷார்ஜா , பஹ்ரைன் , மஸ்கட் , சவூதி அரேபியா போன்ற அரபு நாடுகளிருந்து நேரடி விமான சேவையும் , லண்டன் , ஆங்காங் , தாய்லாந்து  , மலேசியா , சிங்கப்பூர் , ஸ்ரீலங்கா போன்ற நாடுகளிருந்து நேரடி சேவையும் உண்டு.....

## மேற்சான்றுகள்

பகுப்பு:இந்திய வானூர்தி நிலையங்கள்
பகுப்பு:இந்திய பன்னாட்டு வானூர்தி நிலையங்கள்‎
பகுப்பு:ஐதராபாத்து
இலங்கை மரை

**இலங்கை மரை** ("*Sri Lankan sambar deer*", *Rusa unicolor unicolor*) அல்லது **இலங்கை கடமான்** என்பது கடமானின் இலங்கையிலுள்ள துணையினமாகும். இவ்வினம் கடமான்களில் பெரியவற்றில் ஒன்றும் அளவிலும் உடல் சம அளவிலும் பெரிய கொம்புக்கிளை உடையதும் ஆகும். பெரிய ஆண் 270-280 கிலோ கிராம் எடையினை உடையது. இலங்கை மரை தாழ்வான வரட்சியான காடுகளிலும், மலைப்பகுதிக் காடுகளிலும் வாழும். பெரியளவிலான மரைக் கூட்டம் ஓட்டன் சமவெளி தேசிய வனத்தில் வாழ்கின்றன

## உசாத்துணை

பகுப்பு:இலங்கை முலையூட்டிகள்
பகுப்பு:பாலூட்டிகள்
குருவிகுளம்

**குருவிகுளம்** (Kuruvikulam)  இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம், திருவேங்கடம் வட்டம், குருவிகுளம் ஊராட்சி ஒன்றியத்தில் இருக்கும் ஒரு சிற்றூர் ஆகும்.

## ஆதாரங்கள்

பகுப்பு:தென்காசி மாவட்டத்திலுள்ள கிராமங்கள்
நீதித் துறை நடுவர்

மாஜிஸ்டிரேட் என்னும் பெயர் மாநிலத்தின் முதன்மை அதிகாரியைக் குறிக்கும். பின்னாளில்,நீதித்துறையைச் சார்ந்தவரைக் குறித்தது.  நீதித் துறை நடுவர் என்பவர் வட்டார அளவிலான நீதிபதி ஆவார். இவருக்கு குற்றவாளிக்கு அபராதம் விதிக்கும் அதிகாரம் உண்டு.

## நாடுவாரியாக நீதித் துறை நடுவர்
### இந்தியா
இந்திய நீதித் துறையில் நான்கு வகையான நடுவர்கள் உள்ளனர். ஒவ்வொரு அமர்வு நீதிமன்றங்களிலும், 
* முதன்மை நீதித் துறை நடுவர்
* முதல் தர நடுவர்
* இரண்டாம் தர நடுவர்
* செயலாக்க நடுவர்.

பகுப்பு:நீதித் துறை

## மேற்கோள்கள்
வழக்கு (நீதித் துறை)

**வழக்கு** என்பது பிரச்சனையைத் தீர்க்க நீதிமன்றத்தில் அலுவல் பூர்வமாகத் தாக்கல் செய்வது ஆகும். குற்றத்தின் தன்மையைப் பொறுத்து, ஒரு நாள் முதல் சில ஆண்டுகள் வரை வழக்கு விசாரணை நடைபெறும். குற்றத்தின் தன்மையைப் பொறுத்து குற்றவாளிக்கு அபராதமோ, சிறைத் தண்டனையோ, மரண தண்டனையோ தீர்ப்பாக வழங்கப்படும்.

பகுப்பு:நீதித்துறைகள்
இரட்டை இணைக்கணம்

குலம் *G* இன் இரு உட்குலங்கள் *H* மற்றும் *K* எனில்,  **இரட்டை இணைக்கணம்** (*double coset*)  (*H*,*K*) என்பது *G* இல் வரையறுக்கப்பட்ட பின்வரும் சமான உறவு **~** -க்குரிய ஒரு சமானப் பகுதியாகும்.

இச் சமான உறவு ~ :

*G* இன் எவையேனும் இரு உறுப்புகள் *x*, *y* எனில்
:hxk = y  h \in H; k \in K என இருந்தால் x \sim y.

ஒவ்வொரு இரட்டை இணைக்கணமும் *HxK* வடிவில் இருக்கும். *G* இன் இரட்டை இணைக்கணங்கள் ஒவ்வொன்றும் வலது இணக்கணங்கள் *Hy* மற்றும் இடது இணைக்கணங்கள் *zK* ஆகியவற்றின் ஒன்றிப்பாக இருக்கும். இரட்டை இணைக்கணங்களின் கணம்:

: K\backslash G/H = \{KgH: g \in G\}

*G* இன் ஒவ்வொரு உறுப்பும் அதன் ஒரேயொரு இரட்டை இணைக்கணத்தின் உறுப்பாக இருக்கும். ஒரு குலத்தின் வலது மற்றும் இடது இணைக்கணங்கள் ஒவ்வொன்றும் சம எண்ணிக்கையிலான உறுப்புகளைக் கொண்டிருக்கும். ஆனால் இரட்டை இணைக்கணங்கள் அவ்வாறு சம எண்ணிக்கையிலான உறுப்புகளுடையவையாக இருக்காது.

*H* இயல்நிலை உட்குலம் மற்றும்  *K* மிகஎளிய உட்குலம் எனில் அவற்றின் இரட்டை இணைக்கணங்கள்  *H* இன் வலது இணைக்கணங்களாகவும், *K* இயல்நிலை உட்குலம் மற்றும்  *H* மிக எளிய உட்குலம் எனில் அவற்றின் இரட்டை இணைக்கணங்கள்  *K* இன் இடது இணைக்கணங்களாகவும் அமைகின்றன.

## மேற்கோள்கள்

பகுப்பு:குலக்கோட்பாடு
கர்நாடக சங்கீதம் - தரம் 1,2,3 (நூல்)

கர்நாடக சங்கீதம் சார்ந்த இப் புத்தகம் வட இலங்கைச் சங்கீத சபையால் நடாத்தப்படுகின்ற அறிமுறை,செயன்முறை போன்ற பரீட்சைகளுக்குத் தோற்றும் மாணவர்களுக்காக இசைக்கலைமணி திருமதி. கலாராணி சிறீஸ்கந்தராஜா அவர்களால் சிறப்பாக தயாரிக்கபட்டது. இதன் முதல் பதிப்பு இரண்டாயிரத்து பதினொராம் ஆண்டில் வெளியிடப்பட்டது.இரண்டாம் பதிப்பு இரண்டாயிரத்து பதின்மூன்றாம் ஆண்டு வெளியிடபட்டது.

பகுப்பு:கருநாடக இசை நூல்கள்
பகுப்பு:ஈழத்து நூல்கள்
தோக்ளா

**தோக்ளா** (மராத்தி:ढोकळा) என்பது இந்திய நாட்டின் குசராத் மாநிலத்தில் உருவான ஓர் உணவு வகை ஆகும். சைவ உணவான இது காலை உணவாகவோ சிற்றுண்டியாகவோ உட்கொள்ளப்படுகிறது. பொதுவாக இது இனிப்புக் கடைகளில் கிடைக்கும். அரிசி மாவு 4 பங்கும் பொட்டுக்கடலை மாவு 1 பங்கும் கலந்து இது தயாரிக்கப்படுகிறது. 
thumbnail|இடது|இட்லி தோக்ளா
இட்லி தோக்ளா, பருப்பு தோக்ளா, வெண்ணெய் தோக்ளா எனப் பலவகை தோக்ளாக்கள் உள்ளன.

## மேற்கோள்கள்

பகுப்பு:சிற்றுண்டி உணவுகள்
நூல் வகை

நூல் என்னும் சொல்லால் தொல்காப்பியமும், நன்னூலும் இலக்கண நூல்களைக் குறிப்பிடுகின்றன. 
## நூல் பற்றிய விளக்கம்
##### ஆடை போல் நெய்யப்படுவது
:நூல் என்பது இழைநூலால் நெய்யப்படும் ஆடை போல், **சொல்லால் நூற்கப்பட்ட செய்யுளால் புலவன் வாய் பாடும் மொழியறிவு.**
 	
* நிரலோட்டத்தில் காணப்படும் செய்திகளைத் தரும் நூற்பா 
##### கோணலை நிமிர்த்திச் செய்த நிலைக்கால் போல் வாழ்க்கையை நிமிர்த்தித் தாங்குவது
:நூலானது கோணல் மரத்தை நேராக்கிச் செய்த நிலைக்கால் போல மனத்திலுள்ள கோணலை நிமிர்த்தி வாழ்க்கையைச் செம்மைப்படுத்தும்.

## மொழியியல் பாங்கு
தொல்காப்பியம் நூலை மொழியியல் பாங்கில் பார்க்கிறது. 
:கருத்துப் பதிவுகள் அனைத்தையும் தொல்காப்பியம் 'செய்யுள்'  என்று குறிப்பிடுகிறது. நூல் செய்யுளால் அமையும் என்கிறது. 7 வகையாக உள்ள செய்யுளில்  நூல் என்பது மொழியிலக்கணம். 
* நூல் அமைதி
:நூலில் சொல்லப்படும் இலக்கணம் தொடக்கம் முதல் முடிவு வரை காறுபாடு இல்லாமல் அமைந்திருக்க வேண்டும். சில இலக்கணங்களைத் தொகுத்துக் காட்ட வேண்டும். சிலவற்றைத் தெளிவுக்காகப் பிரித்துக் காட்ட வேண்டும். பொருளை உரையில் விரிவுபடுத்திக் கொள்ளும் வகையில் சுருக்கமாக இருத்தல் வேண்டும். எனினும் இலக்கணத்தை நுட்பமாக வெளிப்படுத்துதல் வேண்டும்.
* நூலின் உள்ளடக்கம்
**இலக்கண நூலில் நான்கு வகை உறுப்புகள் இருக்கும். 
**ஒரு கருத்தைச் சொல்லும் சூத்திரம், ஓத்து , படலம் , பிண்டம்  என்பன அவை.

## வரலாற்றுப் பார்வை
தொல்காப்பியமும், நன்னூலும் நூலை நூல் தோன்றிய வரலாற்றுக் கோணத்திலும் அணுகுகின்றன. நன்னூல் அத்துடன் அதில் நேரும் நிறை, குறை, உத்தி முதலான கண்ணோட்டத்திலும் அணுகுகிறது.   
* தொல்காப்பியம் நூலை முதல்நூல், வழிநூல் என்னும் இரண்டு வகையாகப் பார்க்கிறது.
* நன்னூல் முதல்நூல், வழிநூல், சார்புநூல் என்னும் மூன்று வகையில் ஒன்றாக நூல் விளங்கும் என்கிறது.
* பிற்காலத்தில் **மொழிபெயர்ப்பு நூல்களும்** தோன்றி வளர்ந்துள்ளன.
நூல் அமையவேண்டிய பாங்கை நன்னூல் விளக்குகிறது.
:நூலானது சிறப்புப் பாயிரம், பொதுப்பாயிரம் ஆகிய இரண்டு பாயிரங்களையோ, அவற்றுள் ஒன்றையோ கொண்டிருக்கும். நூலுக்குரிய ஏழு கோட்பாடுகளோடு இயங்கும். 10 குற்றங்களை நீக்கிப் 10 அழகமைதிகளும் கொண்டு இயங்கும். 32 வகையான உத்திகளைக் கையாளும். சூத்திரம், ஓத்து, படலம் ஆகியவற்றோடு காண்டிகை உரை, விருத்தி உரை ஆகிய விளக்கங்களையும் கொண்டு விளங்கும்.

## அடிக்குறிப்பு

பகுப்பு:மொழியியல்
நாகராஜ சோழன் (திரைப்படம்)

**நாகராஜ சோழன் எம்.ஏ, எம்.எல்.ஏ** (*Nagaraja Cholan MA, MLA*) மணிவண்ணன் இயக்கத்தில் வெளிவந்த தமிழ்த்திரைப்படமாகும். 1994 ஆம் ஆண்டில் வெளிவந்து பெரும் வரவேற்பைப் பெற்ற அமைதிப்படை திரைப்படத்தின் இரண்டாம் பாகமாக இப்படம் வெளிவந்தது, இது மணிவண்ணன் இயக்கிய 50வது திரைப்படமாகும். இதில் சத்யராஜ், மணிவண்ணன், சீமான், ரகு மணிவண்ணன், கோமல் சர்மா, வர்ஷா ஆகியோர் முன்னணி வேடங்களில் நடித்துள்ளனர். படத்திற்கு ஜேம்ஸ் வசந்தன் இசையமைக்க, வி ஹவுசு புரொடக்சன்சு சார்பில் எஸ். ரவிச்சந்திரன், கே. சுரேஷ் ஆகியோர் படத்தை தயாரித்தனர். இப்படம் மே 10, 2013 அன்று வெளியானது. இப்படத்திற்கு தமிழ்த் திரைப்பட தணிக்கைக் குழு 'யு' சான்றிதழ் அளித்துள்ளது.

## நடிகர்கள்
* நாகராஜ சோழன் & ராஜகோபாலாக சத்தியராஜ்
* மணிவண்ணன் 
* சீமான்
* கங்கை கொண்டானாக ரகு மணிவண்ணன் 
* செண்பகவல்லியாக மருதுலா முரளி 
* கோமல் சர்மா
* வர்சா அசுவதி
* அன்சிபா
* எம். எஸ். பாஸ்கர்
* வையாபுரி
* கிருஷ்ணமூர்த்தி

## மேற்கோள்கள்

பகுப்பு:2013 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மணிவண்ணன் இயக்கிய திரைப்படங்கள்
பகுப்பு:மணிவண்ணன் நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
சுரா பானம்

**சுரா பானம்** வேதகாலத்தில் வாழ்ந்த தரைவாழ் மக்கள், மலைவாழ் மக்கள் மற்றும் தஸ்யூ மக்கள் ஆகியோர் அரிசி, பார்லி மற்றும் தினை மாவுகளினால் தயாரிக்கப்பட்ட சுரா பானத்தை அவர்கள் அருந்தி இருக்கக் கூடும் எனக் கூறுகிறது. ஆனால் ரிக்வேதம் 7-86-6 ல், வசிட்டமுனிவர் வாய் மொழியாக,  தவறுகள் என்பது சுரா பானம், சூது, வாது மற்றும் அறியாமையால் தான் நேர்கிறது. என்னால் அல்ல, சுரா பானம் அனைவரையும்  பாவத்தை நோக்கி இழுத்துச் செல்கிறது, என்று அவரால் எடுத்துரைக்கப் படுகிறது..
## இதனையும் காண்க
* சோம பானம்

## ஆதார நூல்கள்
* ரிக்வேதம், மூன்று தொகுதிகள், அலைகள் வெளீட்டகம், சென்னை
* ரிக்வேத கால ஆரியர்கள், ஆசிரியர், ராகுல் சாங்கிருத்யாயன், அலைகள் வெளீட்டகம்
* Hinduism 

பகுப்பு:இந்து தொன்மவியல்
மன்னார் கத்தோலிக்கர் படுகொலைகள்

**மன்னார் கத்தோலிக்கர் படுகொலைகள்** எனப்படுவது 16 ஆம் நூற்றாண்டில் யாழ்ப்பாணத்து முதலாம் சங்கிலி மன்னாரில் போத்துக்கீசரின் தூண்டலால் கிறித்தவ சமயத்துக்கு மாறிய நூற்றுக் கணக்கான, பெரும்பாலும் பரதவர் சமூகத்தவரை படுகொலை செய்த நிகழ்வாகும். இந்தப் படுகொலைகளில் சுமார் 600 – 700 பேர் கொல்லப்பட்டனர்.

இந்தப் படுகொலைகளுக்குப் பின்னர் சமய, அரசியல், காலனித்துவ எதிர்ப்பு காரணங்கள் இருந்தன.

## மேற்கோள்கள்


பகுப்பு:யாழ்ப்பாண வரலாறு
பகுப்பு:இந்து சமயமும் வன்முறையும்
பகுப்பு:16-ஆம் நூற்றாண்டில் இலங்கை
பகுப்பு:1544 நிகழ்வுகள்
இந்து விதவைகள் மறுமணச் சட்டம், 1856

**இந்து விதவைகள் மறுமணச் சட்டம், 1856** பிரிவு XV என்பது 25 சூலை 1856 அன்று இந்தியாவின் அனைத்து பகுதிகளிலும் இந்து விதவைகளின் மறுமணத்தைச் சட்டச் செல்லுபடியாக்கியது.  இச் சட்டம் அக் காலத்தில் இந்தியாவை ஆண்ட பிரித்தானிய கிழக்கிந்திய நிறுவனத்தால் கொண்டுவரப்பட்டது.

இந்து சமயத்தில் விதவைகள் ஒதுக்கப்பட்டவர்களாகவும், விதவைகள் மறுமணம் புறக்கணிக்கப்பட்டதாகவும் இருந்து நெடுங்காலமாக இருந்து வந்தது.  குறிப்பாகக் குடும்பத்தின் கௌரவத்தையும், சொத்தையும் பேணவும் இது அவசியம் என்று இந்துக்களால் கருதப்பட்டது.  இச் சட்டம் கொண்டுவரப்பட்ட ஈஸ்வர சந்திர வித்யாசாகர் அவர்களின் பங்களிப்பு முக்கியமானது.

## மேற்கோள்கள்

பகுப்பு:பெண்களும் இந்து சமயமும்
பகுப்பு:இந்தியாவில் சட்டம்
பகுப்பு:இந்து சமயமும் பாலினமும்
பகுப்பு:பிரித்தானிய இந்திய அரசால் இயற்றப்பட்ட சட்டங்கள்
சடாரி

**சடாரி** அல்லது **சடகோபம்** என்பது திருமாலின் **திருப்பாதம்** பொறிக்கப்பெற்ற கிரீடமாகும். இந்த சடாரி வைணவ கோவில்களில் இறை தரிசனத்திற்கு பிறகு, பெருமாளின் திருவடிகளாக பாவித்து, பக்தர்களின் தலையில் வைத்து எடுக்கப்படுகிறது.

சடகோபன் என்பவர் நாலாயிரதிவ்யபிரபந்த பாடல்களை பாடியதால் நம்மாழ்வாராக அறியப்பெறுகிறார். வைணவர்கள்  நம்மாழ்வாரே, திருமாலின் திருவடியாக இருப்பதாக நம்புகின்றனர். அதனால் திருமால் திருவடி சடகோபம் என்று அழைக்கப்பெறுகிறது.

வானமாமலை தலத்தில் மட்டும் சடாரியில் நம்மாழ்வாரின் உருவம் பொறிக்கப்பட்டுள்ளது.

## ஆதாரம்
 
## வெளி இணைப்புகள்
*  ஸ்ரீசடாரி 

பகுப்பு:வைணவத்தலங்களில் காணும் பொருள்கள்
பகுப்பு:வைணவ சமயம்
நடுவுல கொஞ்சம் பக்கத்த காணோம்

***நடுவுல கொஞ்சம் பக்கத்த காணோம்*** என்பது 2012ல் வெளிவந்த திரைப்படமாகும்.  இதை இயக்கியவர் பாலாஜி தரணீதரன். இவர் இயக்கும் முதல் திரைப்படம் இது. இதில் விஜய் சேதுபதி , காயத்தரி, விக்னேசுவரன், பகவதி பெருமாள், இராஜ்குமார் ஆகியோர் முன்னனி பாத்திரத்தில் நடித்துள்ளார். இப்படத்தின் ஒளிப்பதிவாளர் சி. பிரேம் குமார் வாழ்க்கையில் நடந்த நிகழ்வை அடிப்படையாக வைத்து நகைச்சுவையுடன் இத்திரைப்படம் எடுக்கப்பட்டது.  இப்படத்தின் இசையமைப்பாளர் வேத் சங்கர் என்ற போதிலும் பின்னணி இசையமைத்தவர் சித்தார்த் விபின் ஆவார்.

## கதை

பிரேம்குமாருக்கு (விஜய் சேதுபதி) இரு நாட்களில் தன் காதலியுடன் இரு வீட்டார் அனுமதியுடன் திருமணம். அவர் தன் நண்பர்களின் அறைக்கு செல்கிறார் அவர்களின் விருப்பப்படி அவர்களுடன் இணைந்து கிரிக்கெட் விளையாடும் போது கால் தவறி கீழே விழும் அவருக்கு பின் மண்டையில் அடிபட்டு தற்காலிக மறதி ஏற்படுகிறது.   அவர்  தனக்கு திருமணம் நடைபெற உள்ளது என்பதையும் தன் காதலி தனலட்சுமியையும் (காயத்திரி) மறந்து விடுகிறார். இதனால் அதிர்ச்சியடையும் அவர் நண்பர்கள் அவருக்கு மீண்டும் நினைவு திரும்ப மருத்துவமனைக்கு கூட்டிச்செல்கிறார்கள். அங்கு மருத்துவர் இவருக்கு எப்போது வேண்டுமானாலும் நினைவு திரும்பி விடும் என்கிறார்.  பிரேம் குமாரின் திருமணம் இதனால் தடைபடக்கூடாது என்று நினைக்கும் நண்பர்கள் பிரேம் குமாரின் பெற்றோர்களுக்கும் யாருக்கும் தெரியாமல் பிரேமுக்கும் தனலட்சுமிக்கும் திருமணம் நடைபெற உதவுகிறார்கள். இதற்காக நடக்கும் செயல்கள் நகைச்சுவையுடன் எடுக்கப்பட்டிருக்கின்றன.

## கதை மாந்தர்கள்

*விஜய் சேதுபதி - பிரேம் குமார்
*காயத்தரி - தனலட்சுமி (தனா)
*இராஜ்குமார்  - பாலாஜி தரணீதரன் (பாஜி)
*விக்னேசுவரன் - சரஸ்
*பகவதி பெருமாள் - பகவதி (பக்ஸ்)

## மேற்கோள்கள்


பகுப்பு:2012 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:விஜய் சேதுபதி நடித்த திரைப்படங்கள்
பகுப்பு:உண்மை நிகழ்வுகளைத் தழுவிய தமிழ்த் திரைப்படங்கள்
ராஜீவ் காந்தி பன்னாட்டுத் துடுப்பாட்ட அரங்கம்

**ராஜீவ் காந்தி பன்னாட்டு துடுப்பாட்ட அரங்கம் ** (Rajiv Gandhi International Cricket Stadium) என்பது தெலங்கானாவின் ஐதராபாத்தில் அமைந்துள்ள முதன்மையான துடுப்பாட்ட அரங்கமாகும். இது ஐதராபாத் துடுப்பாட்ட அணிக்கும் சன்ரைசர்சு ஐதராபாத் அணிக்கும் உள்ளக அரங்கமாக விளங்குகிறது.  இது ஐதராபாத்தின் கிழக்குப் புறநகர்ப் பகுதியான உப்பலில் அமைந்துள்ளது.  பரப்பளவில் கட்டப்பட்டுள்ள இந்த அரங்கத்தில் 55,000 பார்வையாளர்கள் இருக்க இயலும். இதன் இரு முனைகளும் அணிக்கூடார முனை, வடக்கு முனை என அழைக்கப்பட்டு வந்தன. ஐதராபாத்தின் முன்னணி துடுப்பாட்ட வீரர் விவிஎஸ் லட்சுமண் ஆடுவதிலிருந்து ஓய்வு எடுத்துக்கொண்ட பின்னர் ஐதராபாத் துடுப்பாட்டச் சங்கம் வடக்கு முனைக்கு அவர் நினைவாகப் பெயரிட்டுள்ளது. 
 

## மேற்கோள்கள்

## வெளி இணைப்புகள்

* கிரிக்கின்ஃபோ வலைத்தளத்தில் - அரங்கப் பக்கம்
* ஐதராபாத்தின் அதிநவீன விளையாட்டரங்கின் கதை 

பகுப்பு:இந்தியத் துடுப்பாட்ட மைதானங்கள்
பகுப்பு:ஐதராபாத்து
மதம் (நூல்)

**நூல் மதம்** என்பது நூல் எழுதுதலின் கோட்பாடு. இது சமயக் கோட்பாடு அன்று. நூல் கோட்பாடு. நாலாசிரியரின் உத்திக் கோட்பாடு. இந்தக் கோட்பாட்டை நன்னூல் 7 வகையினதாகப் பகுத்துக் காட்டுகிறது.

அவை:
#உடன்படல் 
#மறுத்தல் 
#பிறர்தம் மதமேற் கொண்டு களைவே 
#தாஅன் நாட்டித் தனாது நிறுப்பே 
#இருவர் மாறுகோள் ஒருதலை துணிவே 
#பிறர்நூல் குற்றம் காட்டல் 
#ஏனைப் பிறிதொடு படாஅன் தன்மதம் கொளலே எந்தம் மோட்பாட்டையும் பின்பற்றாமல் தன் கோட்பாட்டை நிலைநாட்டல்
என்பன அந்த நூல் கோட்பாடுகள். 
## அடிக்குறிப்பு

பகுப்பு:மொழியியல்
பகுப்பு:இலக்கணம்
மௌனமாக்கப்பட்ட குரல்கள் (ஆவணப் படம்)

**மௌனமாக்கப்பட்ட குரல்கள்** (*Silenced Voices - Tales of Sri Lankan Journalists in Exile*) என்பது இலங்கையில் ஊடக அடக்குமுறை பற்றியும், இலங்கையில் தமிழ், சிங்கள ஊடகவியலாளர்களின் நிதர்சன வாழ்வு, நெருக்கடிகள், ஆகியவற்றையும் எடுத்துக்காட்டும் ஆவணப்படம் ஆகும். இதனை நோர்வே நாட்டின் ஆவணப்படத் தயாரிப்பாளர் பியட்டா அர்னெஸ்டாட் ஆங்கிலத்தில் தயாரித்துள்ளார். இது முதன் முதலாக 2012 பெப்ரவரியில் நோர்வே நாட்டில் வெளியிடப்பட்டது.

இலங்கையில் இருந்து தப்பித்து வெளியேறிய இரண்டு சிங்கள ஊடகவியலாளர்களின் கதைகளையும், ஒரு தமிழ் ஊடகவியலாளரின் கதையையும் உள்ளடக்கிய ஆவணப்படமாக இது வெளிவந்திருக்கிறது.

## லோகீசன் அப்புத்துரை
இலங்கையில் ஆதாரங்கள் மறைக்கப்பட்டுத் தமிழ் மக்கள் மீது இலங்கை அரசு நடத்திய போரை சர்வதேசத்திற்கு வெளிப்படுத்தியவர் தமிழ்நெற் இணையத்தளத்தின் போர்க்காலச் செய்தியாளார் லோகீசன் அப்புத்துரை. போர்க் காலத்தில் அவர் ஆற்றிய பணியையும், போரின் பின்னர் இலங்கையை விட்டு பாதுகாப்பான இடத்திற்கு சென்றடைவதையும் இந்த ஆவணப்படம் விபரிக்கிறது. குறித்த ஆவணத்திரைப்படத்தின் மூலம் இலங்கைத்தீவில் இடம்பெற்ற யுத்தின் முக்கிய சாட்சிகளில் ஒருவரான லோகீசன் அவர்கள் வெளி உலகிற்கு வெளிப்படுத்தப்பட்டிருக்கிறார். அவர் வன்னியிலிருந்து ஆற்றிய பணியின் பயங்கரத்தைச் சுருக்கமாக ஆனால் மிகவும் வலுவாக வெளிப்படுத்துகிறது இந்த ஆவணப்படம்.

## பாசன அபயவர்தனா
போர்க்குற்றக் காணொளியை சேனல் 4 இற்குக் கையளித்து வெளிக்கொணர்ந்தவர் சிங்கள ஊடகவியலாளரான பாசன  அபயவர்தனா. செருமனியில் வசித்துவரும் இவர் தராக்கி சிவராம், லசந்த விக்கிரமதுங்க ஆகியோரின் படுகொலையின் பின் இலங்கையை விட்டு வெளியேறி மேற்குலக நாட்டில் தஞ்சமடைந்த இவரின் மனநிலையை இந்த ஆவணப் படம் மூலம் விளக்குகிறார் பியட்டா. தமிழ் மக்கள் மீது சிறிலங்கா அரசு மேற்கொண்ட யுத்தத்தின் மறுபக்கத்தை உலக அரங்கின் கண்களில் முன்னால் எடுத்துரைக்கும் பணிகளில் ஈடுபடும் சிங்கள இனத்தைச் சேர்ந்த ஒருவர்.

## சொனாலி விக்கிரமதுங்க
தென்னிலங்கையின் பிரபல பத்திரிகை ஆசிரியரும், படுகொலை செய்யப்பட்டவருமான லசந்த விக்கிரமதுங்கவின் மனைவியும், ஊடகவியலாளருமான சொனாலி விக்கிரமதுங்க தனது கணவரின் படுகொலையின் பின் நாட்டை விட்டு வெளியேறி தனது கணவனுக்கு இழைக்கப்பட்ட கொடுமை குறித்து சர்வதேசப் பரப்பில் மனித உரிமை, ஊடக சுதந்திரம் குறித்துச் செயற்படுகிறார். இவரும் இந்த ஆவணப் படத்தின் மூல பாத்திரங்களில் ஒருவராவார்.

## மேற்கோள்கள்

## வெளி இணைப்புகள்
*Award winning filmmaker presents documentary on exiled Sinhala, Tamil journalists, தமிழ்நெற், 24 சனவரி 2012

பகுப்பு:ஆவணத் திரைப்படங்கள்
பகுப்பு:இலங்கையில் மனித உரிமைகள்
பகுப்பு:இலங்கை ஊடகவியலாளர்கள்
ஆப்பிரிக்க மறிமான்

**ஆப்பிரிக்க மறிமான்** (*Oryx*) என்பது நான்கு பெரிய மறிமான் இனங்கள் உள்ள ஓர் இனமாகும். இவற்றில் மூன்று ஆப்பிரிக்காவை இருப்பிடமாகக் கொண்டது. மற்றையது அராபிய தீபகற்பத்தை இருப்பிடமாகக் கொண்டது. இவற்றின் மயிர் பழுப்பு நிறத்தையும் வேறுபட்ட கருமையான அடையாளங்களை முகத்திலும் காலிலும் கொண்டுள்ளன. இவற்றின் கொம்புகள் பொதுவாக நிமிர்ந்து காணப்படும். *கொடுவாள் ஆப்பிரிக்க மறிமான்* காலில் கருமையான அடையாளத்தைக் குறைவாகக் கொண்டு, தலையில் மங்கலான கடும் வண்ண அடையாளத்துடனும், தொண்டையில் மஞ்சட்காவி நிறமும், வளைவற்ற கொம்புகளைக் கொண்டும் காணப்படும்.

## வெளியிணைப்பு

*Oryx: Wildlife summary from the African Wildlife Foundation

## மேற்கோள்கள்

பகுப்பு:மான்கள்
பகுப்பு:ஆப்பிரிக்கப் பாலூட்டிகள்
வனப்புமிக்க சிறுமான்

**வனப்புமிக்க சிறுமான்** (*gazelle*) என்பது மறிமான் வகைகளில் உள்ள ஓர் இனமாகும். இதில் ஆறு இனங்கள் இரண்டு வகைகளைக் கொண்டு காணப்படுகின்றன. 

வனப்புமிக்க சிறுமான்கள் வேகமாக ஓடும் விலங்குகளில் ஒன்றாகும். இவற்றின் உச்ச வேகத்தில் மணிக்கு 60 மைல் வேகத்தில் (97 கிலோமீட்டர்) ஓடக்கூடியது. 

## உசாத்துணை

## வெளியிணைப்பு
*
*

பகுப்பு:மறிமான்கள்
பகுப்பு:ஆப்பிரிக்கப் பாலூட்டிகள்
கும்ப தீபம்

**கும்ப தீபம்** என்பது இந்துக் கோவில்களில் இறைவனுக்கு காட்டப்பெறுகின்ற தீபாராதனைகளில் ஒன்றாகும். இந்த தீபம் தீபாரதனையின் இறுதியில் இறைவனுக்கு காட்டப்பெறுகிறது. 

சதாசிவ தத்துவம் என்பது பிரளைய காலத்தில் சதாசிவத்திற்குள் அனைத்தும் அடங்கும் என்பதாகும். இந்த கும்ப தீபம் சதாசிவ தத்துவத்தை குறிப்பதால் தீபாராதனையின் இறுதியில் இறைவனுக்கு காட்டப்பெறுகிறது. 

## காண்க

## ஆதாரம்


பகுப்பு:இந்துக் கோயிலில் காணும் பொருட்கள்
நூலின் அழகமைதி

நூல கருத்துக்களைக் கூறும் பாங்கில் சில நல்லியல்புகளைக் கொண்டிருக்கும். அவை நூலுக்கு அழகு. இந்த அழகமைதிகள் 10 என நன்னூல் காட்டுகிறது.
# சுருங்கச் சொல்லல்
# விளங்க வைத்தல்
# நவின்றோர்க்கு இனிமை
# நன்மொழி புணர்த்தல்
# ஓசை உடைமை
# ஆழம் உடைமை
# முறையின் வைப்பு
# உலகம் மலையாமை
# விழுமியது பயத்தல்
# விளங்கு உராரணத்தது ஆகுதல்
காண்க
* நூலின் குற்றங்கள்
* நூலின் உத்திகள்
## அடிக்குறிப்பு

பகுப்பு:மொழியியல்
பகுப்பு:இலக்கணம்
நூலின் குற்றங்கள்

**நூலின் குற்றங்கள்** எனப் பிற்கால நன்னூல் குறிப்பிடுவதை முற்காலத் தொல்காப்பியம் **நூலின் சிதைவு** எனக் காட்டுகிறது.

நூல் கருத்துக்களைக் கூறும் பாங்கில் எத்தகைய குற்றங்கள் வரக்கூடாது என நன்னூல் தொகுத்துக் காட்டுகிறது. அவை 10 என அது வரையறை செய்கிறது. இது அந்த நூலாசிரியர் கணக்கிட்டுப் பார்க்கும் சில உண்மைகள்.

# குன்றக் கூறல்
# மிகைபடக் கூறல்
# கூறியது கூறல்
# மாறுகொளக் கூறல்
# வழூஉச்சொல் புணர்த்தல்
# மயங்க வைத்தல்
# வெற்றெனத் தொடுத்தல்
# மற்றொன்று விரித்தல்
# சென்று தேய்ந்து இறுதல்
# நின்று பயனின்மை
காண்க
* நூலின் உத்திகள்
* நூலின் அழகமைதி
## அடிக்குறிப்பு

பகுப்பு:மொழியியல்
பகுப்பு:இலக்கணம்
சாமநத்தம்

**சாமநத்தம்** (Samanatham) இந்தியாவிலுள்ள தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு பஞ்சாயத்து கிராமத்தின் பெயர் ஆகும்.  இக்கிராமம் திருப்பரங்குன்றம் வட்டாரத்தின் கீழ் வருகிறது. சாமநத்தம் என்ற சொல்லுக்கு சமணர்களின் அமைப்பு அல்லது பழக்கம் என்று பொருள் ஆகும். 

## வரலாறு
நின்றசீர்நெடுமாறன் எனும் மன்னன் மதுரையை ஆண்ட காலத்தில் சமணர்கள் நாயன்மார்களில் ஒருவரான திருஞான சம்பந்தரிடம் வாதத்தில் தோற்று கழுவேறினார்கள் என்று பெரியபுராணம் நூலில் உள்ள குறிப்புகள் மூலமாக அறிய முடிகிறது. 

## அமைவிடம்
மதுரையில் இருந்து தென்கிழக்காக 7 கி.மீ. தூரத்திலும் திருப்பரங்குன்றம் நகரில் இருந்து கிழக்கே 10 கி.மீ. தூரத்திலும் அமைந்துள்ளது.

## மக்கள் தொகையியல்
சாமநத்தம் ஒரு மக்கள்தொகைக் கணக்கெடுப்பு நகரமாகும். 2011 ஆம் ஆண்டு மேற்கொள்ளப்பட்ட இந்திய மக்கள்தொகைக் கணக்கெடுப்பு அறிக்கையின்படி, சாமநத்தம் கிராமத்தின் மக்கள் தொகை 4,477 ஆகும். இம்மக்கள் தொகையில் 2,258 ஆண்களும் 2,219 பெண்களும் இருந்தனர். 

சாமநத்தம் கிராமத்தின் மொத்த மக்கள் தொகையில் 12.66% பேர் 0-6 வயதுக்குட்பட்டவர்களாக இருந்தனர். குழந்தைகளின் மக்கள் தொகை 567 ஆகும். மாநில சராசரியான 996-என்பதற்கு எதிராக இங்கு பெண் பாலின விகிதம் 983 ஆக இருந்தது. தமிழ்நாட்டின் மாநில சராசரியான 943 உடன் ஒப்பிடும்போது, ​​இக்கிராமத்தின் குழந்தைப் பாலின விகிதம் சுமார் 1004 ஆக இருந்தது.  

தமிழ்நாட்டுடன் ஒப்பிடும்போது சாமநத்தம் கிராமத்தில் எழுத்தறிவு விகிதம் குறைவாக உள்ளது. 2011 ஆம் ஆண்டில், தமிழ்நாட்டின் எழுத்தறிவு விகிதம் 80.09% ஆக இருந்தபோது, ​​கிராமத்தின் எழுத்தறிவு விகிதம் 79.85% ஆக இருந்தது. இதில் ஆண்களின் எழுத்தறிவு விகிதம் 86.58% ஆகவும், பெண்களின் எழுத்தறிவு விகிதம் 72.97% ஆகவும் இருந்தது.

சாமநத்தம் கிராமத்தின் மொத்த மக்கள் தொகையில் பட்டியல் சாதியினர் 11.55% இருந்தனர்.  சாமநத்தம் கிராமத்தில் தற்போது பட்டியல் பழங்குடியினர் எவரும் இல்லை.

## மேற்கோள்கள்

பகுப்பு:மதுரை மாவட்டத்திலுள்ள கிராமங்கள்
பகுப்பு:சைவ சமயம்
பெர்னார்ட் மோண்ட்கோமரி

**பெர்னார்ட் மோன்ட்கோமெரி** (*Bernard Montgomery*) என்பவர் ஓர் பிரித்தானிய இராணுவ அதிகாரி ஆவார். இவர் முதலாம் உலகப் போர், ஆங்கில-ஐரியப் போர், இரண்டாம் உலகப் போர், பாலஸ்தீனத்தில் அரபுப் புரட்சி ஆகியவற்றிலும் பங்கு கொண்டுள்ளார். பிரித்தானியப் பிராந்திய அரசுகளின் விருதுகளைப் பெற்றுள்ளார்.

## சான்றுகள்

பகுப்பு:1887 பிறப்புகள்
பகுப்பு:1976 இறப்புகள்
ஒரு முக தீபம்

**ஒரு முக தீபம்** அல்லது **ஒற்றைத் தீபம்** என்பது இந்துக் கோவில்களில் இறைவனுக்கு காட்டப்பெறுகின்ற தீபாரதனைகளில் ஒன்றாகும். இந்த ஒற்றைத் தீபம் சரசுவதியையும், சுவாகாதேவியையும் குறிப்பதாகும்.

இவ்வகையான ஒற்றைத்தீபம் ஏற்றுவது மத்திமப் பலன் அளிப்பதாகவும் நம்பப்படுகிறது.

## காண்க
* கும்ப தீபம்

## ஆதாரங்கள்


பகுப்பு:இந்துக் கோயிலில் காணும் பொருட்கள்
நம்பித்தலைவன் பட்டயம்

**நம்பித்தலைவன் பட்டயம்** (Nambithalaivanpattayam) இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம்,  நாங்குநேரி வட்டம்,  களக்காடு  ஊராட்சி ஒன்றியத்தில் இருக்கும் ஒரு ஊர் ஆகும்.

## ஆதாரங்கள்

## வெளி இணைப்புகள்
* விக்கிமேப்பியாவில் நம்பித்தலைவன் பட்டயம் அமைவிடம்

பகுப்பு:திருநெல்வேலி மாவட்டத்திலுள்ள கிராமங்கள்
தொம்சன் சிறுமான்

**தொம்சன் சிறுமான்** (*"Thomson's gazelle"*, *Eudorcas thomsonii*) என்பது வனப்புமிக்க சிறுமான்களில் சிறப்பாக அறியப்பட்ட ஒன்று. இது ஆய்வாளர் ஜோசப் தொம்சன் என்பவரின் பெயரைப் பெற்றுள்ளது. சிலவேளை இது *டொமி* எனவும் அழைக்கப்படுகின்றது. இது சிலரால் சிவப்பு-முன்புற சிறுமானின் கிளையினமாகக் கருதப்படுகிறது. மேலும் யூடோர்காஸ் பேரின நிலைக்கு உயர்த்தப்படுவதற்கு முன்பு, இது யூடோர்காஸ் என்ற துணைப் பேரினத்திற்குள் உள்ள கெசெல்லா பேரினத்தின் உறுப்பினராக முன்னர் கருதப்பட்டது.

தொம்சன் சிறுமான்கள் ஆப்பிரிக்காவில் 200,000 க்கும் அதிகமான எண்ணிக்கையில் காணப்படுகின்றன. இவை விரைவாக ஓடகூடிய மறிமான்களாகும். இவை   வரை அதிக வேகம் கொண்டதாகக் கூறப்படுகிறது. சிவிங்கிப்புலி (இதன் முதன்மை வேட்டையாடி),பிராங்கார்ன் மறிமான் மற்றும் ஸ்பிரிங்போக் மறிமான் ஆகியவற்றிற்கு அடுத்து இது நான்காவது வேகமான தரை விலங்கு ஆகும்.

## விளக்கம்

தொம்சன் சிறுமான் ஒப்பிட்டளவில் சிறிய சிறுமான் ஆகும். இது நிற்கும்போது தோளவரை 60-70 செமீ (24-28 அங்குலம்) வரை இருக்கிறது. ஆண் மான்களின் எடை 20–35 கிலோ வரை இருக்கும். பெண் மான்களின் எடை 15–25 கிலோ வரையே இருக்கும். கண்களைச் சுற்றி வெள்ளை வளையங்கள், கண்ணின் மூலையில் இருந்து மூக்கு வரை செல்லும் கறுப்புக் கோடுகள், கொம்புகளில் இருந்து மூக்கு வரை ஓடும் செம்பழுப்பு பட்டைகள், வெளிர் நிற நெற்றி போன்றவை இதன் அடையாளங்கள் ஆகும்.

இந்த மானின் உடல் வெளுத்த காவி நிறத்தில் இருக்கும். அடிவயிற்றுக்கு மேல் கருப்புப் பட்டையான உரோமங்கள் வளர்ந்துள்ளன. இரு பாலின மான்களுக்கும் கொம்புகள் உண்டு. இவை பால் ஈருருமை கொண்டவை. கொம்புகள் சற்று பின்னோக்கி வளைந்திருக்கும் முனைகள் முன்னோக்கி நீண்டிருக்கும். கொம்புகள், அதிக வளையம் கொண்டவை, ஆண் மான்களின் கொம்புகள் 25-43 செமீ (9.8-16.9 அங்குலம்) நீளமும், பெண் மான்களின் கொம்புகள் 7-15 செமீ (2.8-5.9 அங்குலம்) இருக்கும். இருப்பினும், பெண் மான்களில் சிலவற்றிற்கு கொம்புகள் இருக்காது.

## நடத்தை
இவை காலையிலும் மாலையிலும் மேய்ச்சலுக்காக திரியும். புற்களே இதன் முதன்மை உணவாகும். பசும் புற்களை இருந்தால் நீர் அருந்தாது. தனக்கு தேவைப்படும் நீர்ச்சத்தை அதிலிருந்தே பெறும். கோடைக் காலத்தில் காய்ந்த புற்களை தின்னும்போது நீர் நிலைகளைத் தேடும். இவை மந்தைகளாக வாழ்கின்றன. ஒரு ஆண் மான் 65 பெண் மான்களுடன் சேர்ந்து வாழும். பருவமடையாத மான்களும், கர்பமான பெண் மான்களும் தனி மந்தையாக காணப்படுகின்றன. 

மழைக்காலம் முடிந்து நல்ல உணவு கிடைக்கும் காலத்தில் ஆண் மான்கள் தனக்கான எல்லை அமைத்துக் கொண்டு வாழ்கின்றன. அந்த எல்லைக்களுகுள் நிறுநீர் கழித்தும், சாணம் போட்டும் தரையைக் கால்களால் தோண்டியும் எல்லையை வகுத்துக் கொள்கின்றன.   

## இனப்பெருக்கம்
பெண் மான்கள் ஆண்டு முழுவதும் இனப்பெருக்கத்துக்கு தாயார் நிலையில் உள்ளன. ஆண் மான் மான் பெண் மானைப் பின்தொடர்ந்து, அது சினைப்பருவச் சுழற்சியில் உள்ளதா என்பதைக் கண்டறிய அதன் சிறுநீரை முகர்ந்து பார்க்கிறது.  பின்னர் அதனுடன் கலவியில் ஈடுபடுகிறது. பெண் மான் ஐந்து முதல் ஆறு மாத கர்பக் காலத்திற்குப் பிறகு குட்டியை ஈன தாய்மான் தன் மந்தையை விட்டுப் பிரிகிறது. பொதுவாக மழைக்காலத்திற்குப் பிறகு பிரசவும் நிகழ்கிறது. புதிதாகப் பிறந்த குட்டிகள் 2 முதல் 3 கிலோ எடையுள்ளதாக இருக்கும். இவை ஒன்றி அல்லது இரண்டு குட்டிகளுடன் சில சமயம் ஆண்டுக்கு இரண்டுமுறைகூட குட்டி போடுவதுண்டு.

## உசாத்துணை

## வெளியிணைப்பு

பகுப்பு:மறிமான்கள்
பகுப்பு:கென்யாவின் பாலூட்டிகள்
பகுப்பு:தான்சானியாவின் பாலூட்டிகள்
தாராபாத்திரம்

thumb|தாராபாத்திரம் மூலம் சிவலிங்கத்திற்கு அபிசேகம்

**தாராபாத்திரம்** என்பது சிவாலயங்களில் மூலவருக்கு மேல் தொங்கவிடப்படுகின்ற குடம் போன்ற பாத்திரமாகும். இப்பாத்திரம் குவிந்த அடிப்பாகமுடையது. இதில் தண்ணீர் அல்லது பால் நிரப்பி மூலவரான சிவலிங்கத்தின் மீது சிறிய துளிகளாக விழும்படி செய்யப்படுகிறது. இவ்வாறான அபிசேகத்திற்கு தாராபிசேகம் என்று பெயர். 

அக்னி நட்சத்திர காலங்களில் இவ்வபிசேகம் சிவாலயங்களில் இரவும் பகலும் தொடர்ந்து செய்யப்பெறுகிறது.

## ஆதாரங்கள்


பகுப்பு:சிவாலயங்களில் காணும் பொருள்கள்
கொச்சி பன்னாட்டு வானூர்தி நிலையம்

}}

**கொச்சி பன்னாட்டு வானூர்தி நிலையம் ** (Cochin International Airport, ) கொச்சி மற்றும் அதன் அண்மையிலுள்ள மாவட்டங்களுக்கான பன்னாட்டு வானூர்தி நிலையம் ஆகும்.  இந்த வானூர்தி நிலையம் கேரளத்தின் எர்ணாகுளம் மாவட்டத்தின் வடகிழக்கில் ஏறத்தாழ  தொலைவிலுள்ள நெடும்பாச்சேரி (உள்ளூர் உச்சரிப்பு:நெடும்பாஸ்ஸேரி)  என்னுமிடத்தில் கட்டப்பட்டுள்ளது. முன்னதாக வெல்லிங்டன் தீவில் செயல்பட்டு வந்த வானூர்தி நிலையம் பெரிய வானூர்திகளுக்காக விரிவாக்கபட தேவையான நிலப்பரப்பை கொண்டிராததாலும் கப்பற்படைக்கு உரிமையானதாக இருந்ததாலும் மாற்று வானூர்தி நிலையமாக இது திட்டமிடப்பட்டது. அதுநாள் வரை முற்றிலும் அரசுநிதியிலிருந்தே கட்டமைக்கப்பட்டுவந்த திட்டங்களுக்கு மாற்றாக இது இந்தியாவில் முதன்முதலாக அரசு-தனியார் கூட்டு முயற்சியாக எடுத்துக்கொள்ளப்பட்டது.30 நாடுகளிலிருந்து 10,000 வெளிநாடு வாழ் இந்தியர்கள் முதலீடு வழங்கி உள்ளனர்.

கேரளாவின் வானூர்தி நிலையங்களில் இதுவே மிகவும் போக்குவரத்து மிக்க வானூர்தி நிலையமாக விளங்குகிறது. 2011-12 நிதியாண்டில் 4,717,650 பயணிகள் பயன்படுத்திய இது  இந்தியாவின் ஏழாவது போக்குவரத்து மிக்க வானூர்தி நிலையமாக விளங்கியது. பன்னாட்டுப் பயணிகளை மட்டும் கருத்தில் கொண்டால் 2,586,658 பன்னாட்டுப் பயணிகள்   வந்தசென்ற இந்த வானூர்தி நிலையம் இந்தியாவின் நான்காவது நிலையமாக உள்ளது. ஏர் இந்தியா எக்சுபிரசு இதனைத் தனது முதன்மை முனைய நடுவமாகக் கொண்டுள்ளது;  ஏர் இந்தியா, கோஏர், இன்டிகோ, ஜெட் ஏர்வேஸ், ஜெட்லைட் மற்றும் ஸ்பைஸ் ஜெட் இங்கிருந்து பல இடங்களுக்கு சேவைகள் வழங்கி வருகின்றன.

## வானூர்திச் சேவைகள் மற்றும் சேரிடங்கள்

## மேற்சான்றுகள்

## வெளி இணைப்புகள்

* கொச்சி பன்னாட்டு வானூர்தி நிலையம்  இந்திய வானூர்தி நிலைய ஆணையத்தின் வலைத்தளத்தில்
* கொச்சி பன்னாட்டு வானூர்தி நிலையம் அலுவல் வலைத்தளம்

பகுப்பு:இந்திய வானூர்தி நிலையங்கள்

பகுப்பு:இந்திய பன்னாட்டு வானூர்தி நிலையங்கள்

பகுப்பு:கேரள வானூர்தி நிலையங்கள்
பகுப்பு:கொச்சி
தூண்டாமணி விளக்கு

**தூண்டாமணி விளக்கு** என்பது இந்துக் கோவில்களின் கருவறையில் உள்ள ஒரு வகை விளக்காகும். இவ்விளக்கினைத் *தூங்காமணி விளக்கு*, *நந்தா விளக்கு* என்றும் அழைக்கின்றார்கள். இவ்விளக்கினை, *திருநுந்தா விளக்கு* என்று முதலாம் இராஜேந்திரன் கல்வெட்டில் குறிப்பிட்டுள்ளார்கள். 

நுந்துதல் என்பதற்கு தூண்டுதல் என்று பொருள். இவ்விளக்கின் சிறப்பு அமைப்பின் காரணமாகத் திரியைத் தூண்டுதல் அவசியமற்று இருப்பதால் நுந்தா விளக்கு என்றும் தூண்டாமணி விளக்கு என்றும் அழைக்கப்பெறுகிறது. நுந்தா விளக்கு என்பது திரிந்து நந்தா விளக்கு என்றும், தூண்டாமணி விளக்கு என்பது திரிந்து தூங்காமணி விளக்கு என்றும் அறியப்பெறுகிறது.  

## மேற்கோள்கள்
 

பகுப்பு:இந்துக் கோயிலில் காணும் பொருட்கள்
பகுப்பு:விளக்குகள்
நட்சத்திர தீபம்

**நட்சத்திர தீபம்** என்பது இந்துக் கோவில்களில் இறைவனுக்குக் காட்டப்பெறுகின்ற தீபாராதனைகளில் ஒன்றாகும். இந்த தீபம் நட்சத்திரங்கள் இறைவனை பூஜித்து ஒளியைப் பெறுகின்ற என்ற விளக்குவதற்காக காட்டப்பெறுகின்றன. 

இருபத்தி ஏழு நட்சத்திரங்களை குறிப்பதற்காக இருபத்தியேழு தீபங்கள் ஏற்றிவைக்கும் வகையில் இந்த நட்சத்திர தீபம் அமைந்துள்ளது. இதனை நட்சத்திர ஆராத்தி என்றும் அழைப்பர்.

## காண்க

## ஆதாரங்கள்


பகுப்பு:இந்துக் கோயிலில் காணும் பொருட்கள்
பெருமங்கலம்

**பெருமங்கலம்** என்பது சிற்றிலக்கியங்கள் என்னும் பிரபந்தங்களில் ஒன்றாகும்.  அரசன் ஒருவன் தனது பிறந்தநாளில் தன் குடிகளுக்கு அருளுவதைப் பற்றிப் பாடும் இலக்கியமே பெருமங்கலம் எனப்படும்.

## சான்றடைவு


பகுப்பு:சிற்றிலக்கிய வகைகள்
பிரம்மாண்ட புராணம்

**பிரம்மாண்ட புராணம்** என்பது மகாபுராணங்களில் இறுதியானதாகும். இப்புராணம் பூர்வபாகம், மத்யம பாகம், உத்தர பாகம்  என்ற மூன்று பிரிவுகளையும், 12,000 ஸ்லோகங்களை கொண்டுள்ளது. மேலும் இப்புராணம் பிரம்மாவை புகழும் ராஜசிக புராண வகையினைச் சார்ந்தது. 

## காண்க
* பதினெண் புராணங்கள்

## மேற்கோள்கள்

## வெளி இணைப்புகள்
* http://temple.dinamalar.com/news_detail.php?id=11025 பிரம்மாண்ட புராணம் பகுதி-1
* http://temple.dinamalar.com/news_detail.php?id=11026 பிரம்மாண்ட புராணம் பகுதி-2

பகுப்பு:பதினெண் புராணங்கள்
ராஜசிக புராணம்

**ராஜசிக புராணம்** என்பது பிரம்மாவை புகழும் மகா புராணங்களாகும். பிரம்ம வைவர்த்த புராணம், மார்க்கண்டேய புராணம், பவிசிய புராணம், வாமன புராணம், பிரம்ம புராணம் மற்றும் பிரம்மாண்ட புராணம் ஆகிய புராணங்கள் இவ்வகைச் சார்ந்தவை.

இப்புராணங்களில் உலகம் உருவாவது முதல் பிரளைய காலத்தில் உலகம் அழிவது வரை அனைத்தும் படைப்பின் கடவுளான பிரம்மாவால் நடைபெருகிறது என்ற வகையில் கூறப்பட்டுள்ளது. 

## கருவி நூல்
* பிரம்மாண்ட புராணம்

## காண்க

## வெளி இணைப்புகள்

பகுப்பு:பதினெண் புராணங்கள்